CELEX: 32014R0547
Language: fi
Date: 2014-05-15 00:00:00
Title: Euroopan parlamentin ja neuvoston asetus (EU, Euratom) N:o 547/2014, annettu 15 päivänä toukokuuta 2014 , unionin yleiseen talousarvioon sovellettavista varainhoitosäännöistä annetun asetuksen (EU, Euratom) N:o 966/2012 muuttamisesta

29.5.2014   
            
            
               FI
            
            
               Euroopan unionin virallinen lehti
            
            
               L 163/18
            
         EUROOPAN PARLAMENTIN JA NEUVOSTON ASETUS (EU, Euratom) N:o 547/2014,
   annettu 15 päivänä toukokuuta 2014,
   unionin yleiseen talousarvioon sovellettavista varainhoitosäännöistä annetun asetuksen (EU, Euratom) N:o 966/2012 muuttamisesta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 322 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 106 A artiklan,
   ottavat huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottavat huomioon tilintarkastustuomioistuimen lausunnon (1),
   noudattavat tavallista lainsäätämisjärjestystä (2),
   sekä katsovat seuraavaa:
   
               (1)
            
            
               Euroopan parlamentin ja neuvoston asetus (EU, Euratom) N:o 966/2012 (3) on annettu 25 päivänä lokakuuta 2012, ja siihen on liitetty Euroopan parlamentin, neuvoston ja komission yhteinen lausuma, jossa on sovittu mainitun asetuksen tarkistamisesta vuosien 2014–2020 monivuotista rahoituskehystä koskevien neuvottelujen tulosten huomioon ottamiseksi.
            
         
               (2)
            
            
               Neuvoston asetuksen (EU, Euratom) N:o 1311/2013 (4) sekä Euroopan parlamentin ja neuvoston asetuksen (EU) N:o 1316/2013 (5) antamisen johdosta ja yhteisen lausuman mukaisesti on tarpeen muuttaa asetus (EU, Euratom) N:o 966/2012 niin, että siihen sisällytetään hätäapuvarauksen ja Verkkojen Eurooppa -välineestä rahoitettujen hankkeiden varojen siirtämistä varainhoitovuodelta toiselle koskevat säännöt.
            
         
               (3)
            
            
               Hätäapuvarauksen vastaavat määrärahat otetaan unionin yleisen talousarvion osastoon ”Varaukset”. Asetusta (EU, Euratom) N:o 966/2012 on näin ollen tarpeen muuttaa niin, että varaukseen vuonna n otetut mutta käyttämättä jääneet määrärahat voidaan siirtää vuodelle n + 1.
            
         
               (4)
            
            
               Verkkojen Eurooppa -välineestä rahoitetuissa hankkeissa tarvitaan niiden luonteen vuoksi usein monimutkaisia sopimusmenettelyjä. Sen vuoksi pienetkin viivästymiset tällaisten hankkeiden toteuttamisessa saattavat johtaa vuotuisten maksusitoumusmäärärahojen menetykseen ja heikentää hankkeiden elinkelpoisuutta ja sitä kautta unionin poliittista päättäväisyyttä uudistaa liikenne-, energia- ja televiestintäverkkojaan ja -infrastruktuuriaan. Tämän estämiseksi asetuksessa (EU, Euratom) N:o 966/2012 olisi sallittava Verkkojen Eurooppa -välineestä rahoitetuissa hankkeissa sellaisten maksusitoumusmäärärahojen siirtäminen seuraavalle varainhoitovuodelle, joita ei ole käytetty kulloisenkin varainhoitovuoden 2014, 2015 ja 2016 loppuun mennessä. Määrärahojen siirtämiseen olisi saatava Euroopan parlamentin ja neuvoston hyväksyntä.
            
         
               (5)
            
            
               Euroopan parlamentin ja neuvoston asetuksen (EU) N:o 1303/2013 (6) antamisen johdosta on tarpeen muuttaa asetus (EU, Euratom) N:o 966/2012 niin, että vapautetut määrärahat voidaan ottaa uudelleen käyttöön suoritusvarauksen sekä pienille ja keskisuurille yrityksille, jäljempänä ’pk-yritykset’, tarkoitettujen rajaamattomiin vakuuksiin ja arvopaperistamiseen perustuvien rahoitusvälineiden toteuttamista varten,
            
         OVAT HYVÄKSYNEET TÄMÄN ASETUKSEN:
   1 artikla
   Muutokset asetukseen (EU, Euratom) N:o 966/2012
   Muutetaan asetus (EU, Euratom) N:o 966/2012 seuraavasti:
   
               1)
            
            
               Muutetaan 13 artikla seuraavasti:
               
                           a)
                        
                        
                           muutetaan 2 kohta seuraavasti:
                           
                                       i)
                                    
                                    
                                       lisätään alakohta seuraavasti:
                                       
                                                   ”c)
                                                
                                                
                                                   määrät, jotka vastaavat hätäapuvarauksen maksusitoumusmäärärahoja;”;
                                                
                                             
                                 
                                       ii)
                                    
                                    
                                       lisätään alakohta seuraavasti:
                                       ”Ensimmäisen alakohdan c alakohdassa tarkoitetut määrät voidaan siirtää ainoastaan seuraavalle varainhoitovuodelle.”;
                                    
                                 
                     
                           b)
                        
                        
                           korvataan 6 kohta seuraavasti:
                           ”6.   Varauksiin otettuja tai henkilöstömenoihin liittyviä määrärahoja ei saa siirtää varainhoitovuodelta toiselle, sanotun kuitenkaan rajoittamatta tämän artiklan 2 kohdan ensimmäisen alakohdan c alakohdan ja 14 artiklan soveltamista. Tätä artiklaa sovellettaessa henkilöstömenoihin katsotaan sisältyvän toimielinten jäsenten ja henkilöstösääntöjen piiriin kuuluvan henkilöstön palkat ja korvaukset.”
                        
                     
         
               2)
            
            
               Korvataan toisen osan II osaston otsikko seuraavasti:
               ”II   OSASTO
               
                  RAKENNERAHASTOT, KOHEESIORAHASTO, EUROOPAN KALATALOUSRAHASTO, EUROOPAN MAASEUDUN KEHITTÄMISEN MAATALOUSRAHASTO, YHTEISTYÖSSÄ HALLINNOIDUT VAPAUS-, TURVALLISUUS- JA OIKEUSASIOIDEN PIIRIIN KUULUVAT RAHASTOT SEKÄ VERKKOJEN EUROOPPA -VÄLINE”.
            
         
               3)
            
            
               Lisätään 178 artiklaan kohta seuraavasti:
               ”3.   Vapautetut määrärahat otetaan uudelleen käyttöön, jos
               
                           a)
                        
                        
                           ne on vapautettu Euroopan parlamentin ja neuvoston asetuksen (EU) N:o 1303/2013 (7) 20 artiklassa käyttöön otetun suoritusvarauksen toteuttamiseen liittyvien järjestelyjen mukaisesta ohjelmasta;
                        
                     
                           b)
                        
                        
                           ne on vapautettu pk-yrityksille tarkoitettua erityisrahoitusvälinettä koskevasta ohjelmasta sen jälkeen, kun jäsenvaltion osallistuminen rahoitusvälineeseen päättyy asetuksen (EU) N:o 1303/2013 39 artiklan 2 kohdan seitsemännessä alakohdassa tarkoitetulla tavalla.
                        
                     
                  (7)  Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).”"
						
            
         
               4)
            
            
               Lisätään artikla seuraavasti:
               ”178 a artikla
               Verkkojen Eurooppa -välineen maksusitoumusmäärärahojen siirtäminen varainhoitovuodelta toiselle
               1.   Euroopan parlamentin ja neuvoston asetuksella (EU) N:o 1316/2013 (8) perustetusta Verkkojen Eurooppa -välineestä rahoitettujen hankkeiden varainhoitovuosien 2014, 2015 ja 2016 maksusitoumusmäärärahoja, joita ei vielä ole sidottu varainhoitovuoden lopussa, voidaan siirtää ainoastaan seuraavalle varainhoitovuodelle.
               2.   Komissio toimittaa edellisen varainhoitovuoden määrärahojen siirtämistä seuraavalle varainhoitovuodelle koskevat esitykset Euroopan parlamentille ja neuvostolle viimeistään kuluvan varainhoitovuoden 15 päivänä helmikuuta.
               3.   Euroopan parlamentti ja neuvosto, joka tekee ratkaisunsa määräenemmistöllä, käsittelevät kunkin määrärahojen siirtämistä seuraavalle varainhoitovuodelle koskevan esityksen viimeistään kuluvan varainhoitovuoden 31 päivänä maaliskuuta.
               4.   Määrärahojen siirtämistä seuraavalle varainhoitovuodelle koskeva esitys hyväksytään, jos 3 kohdassa säädettyyn määräaikaan mennessä jokin seuraavista toteutuu:
               
                           a)
                        
                        
                           Euroopan parlamentti ja neuvosto hyväksyvät sen;
                        
                     
                           b)
                        
                        
                           joko Euroopan parlamentti tai neuvosto hyväksyy sen ja toinen niistä pidättyy toimimasta;
                        
                     
                           c)
                        
                        
                           Euroopan parlamentti ja neuvosto pidättyvät kumpikin toimimasta tai kumpikaan ei tee päätöstä vastustaa määrärahojen siirtämistä seuraavalle varainhoitovuodelle koskevaa esitystä.
                        
                     
                  (8)  Euroopan parlamentin ja neuvoston asetus (EU) N:o 1316/2013, annettu 11 päivänä joulukuuta 2013, Verkkojen Eurooppa -välineen perustamisesta sekä asetuksen (EU) N:o 913/2010 muuttamisesta ja asetusten (EY) N:o 680/2007 ja (EY) N:o 67/2010 kumoamisesta (EUVL L 348, 20.12.2013, s. 129).”"
						
            
         2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä toukokuuta 2014.
      
         
            Euroopan parlamentin puolesta
         
         
            Puhemies
         
         M. SCHULZ
      
      
         
            Neuvoston puolesta
         
         
            Puheenjohtaja
         
         D. KOURKOULAS
      
   
   
      (1)  EUVL C 4, 8.1.2014, s. 1.
   
      (2)  Euroopan parlamentin kanta, vahvistettu 16. huhtikuuta 2014 (ei vielä julkaistu virallisessa lehdessä), ja neuvoston päätös, tehty 6. toukokuuta 2014.
   
      (3)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).
   
      (4)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).
   
      (5)  Euroopan parlamentin ja neuvoston asetus (EU) N:o 1316/2013, annettu 11 päivänä joulukuuta 2013, Verkkojen Eurooppa -välineen perustamisesta sekä asetuksen (EU) N:o 913/2010 muuttamisesta ja asetusten (EY) N:o 680/2007 ja (EY) N:o 67/2010 kumoamisesta (EUVL L 348, 20.12.2013, s. 129).
   
      (6)  Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).
   
      Yhteinen lausuma yhteisyritysten erillisestä vastuuvapaudesta varainhoitoasetuksen 209 artiklan mukaisesti
      
                  1.
               
               
                  Euroopan parlamentti, neuvosto ja komissio sopivat, että jotta yhteisyritykset voivat hyötyä yksinkertaistetuista varainhoitosäännöistä, jotka soveltuvat paremmin niiden julkis-yksityiseen luonteeseen, kyseiset säännöt olisi laadittava varainhoitoasetuksen 209 artiklan mukaisesti.
                  Ne sopivat kuitenkin myös seuraavasta:
                  
                              —
                           
                           
                              Ottaen huomioon yhteisyritysten erityisluonne ja nykyinen asema ja jotta voidaan varmistaa jatkuvuus seitsemännen puiteohjelman kanssa, yhteisyritysten olisi edelleen sovellettava erillistä vastuuvapautta, jonka myöntää Euroopan parlamentti neuvoston suosituksesta. Tästä syystä olisi sisällytettävä erityisiä poikkeuksia varainhoitoasetuksen 209 artiklasta Horisontti 2020 -ohjelman mukaisten yhteisyritysten perustamista koskeviin perussäädöksiin. Nämä poikkeukset koskevat erillistä vastuuvapautta, ja niihin sisältyvät muut tarvittavat mukautukset.
                           
                        
                              —
                           
                           
                              Jotta yhteisyritykset voivat hyötyä uudessa rahoituskehyksessä käyttöön otetuista yksinkertaistuksista, on välttämätöntä, että komission 30. syyskuuta 2013 hyväksymä varainhoitoasetuksen 209 artiklan mukainen delegoitu asetus julkisen ja yksityisen sektorin kumppanuuteen perustuvien elinten varainhoidon malliasetuksesta tulee voimaan.
                           
                        
            
                  2.
               
               
                  Euroopan parlamentti ja neuvosto panevat merkille, että komissio
                  
                              —
                           
                           
                              varmistaa, että yhteisyritysten varainhoitosäännöt sisältävät poikkeuksia julkisen ja yksityisen sektorin kumppanuuteen perustuvien elinten varainhoidon malliasetuksesta, jotta niissä otetaan huomioon erillisen vastuuvapauden sisällyttäminen niiden perustamissäädöksiin;
                           
                        
                              —
                           
                           
                              aikoo ehdottaa asiaankuuluvia muutoksia varainhoitoasetuksen 209 artiklaan ja 60 artiklan 7 kohtaan varainhoitoasetuksen tulevassa tarkistuksessa.